Ł'Ada el xe on fiume de l'Itàlia setentrionałe, e el so corso el xe intieramente comprexo inte ła Rejon Łonbardia. El xe on afluente del Po e con on percorso che el se sviłupa par 313 km el xe el quarto fiume italian par longhesa dopo Po, Adexe e Tevere e el settimo par anpiessa de bacino dopo Po, Tevere, Adexe, Tanaro, Arno e Ticino. Nte ła gerarchia dei afluenti del Po el se distingue, oltre che par ła so longhesa, anca par el so aporto de aque, in quanto secondo par portata mèdia a ła foce . El atraversa łe Province de Sondrio, Como, Leco, Bergamo, Miłàn, Cremona e Lodi. Na olta sto fiume el segnava el confine tra el Ducato de Milan e la Republica Veneta, come el conta anca Alessandro Manzoni inte i Promessi Sposi quando Renzo el scapa via da Milan, el traversa l'Adda e el se mete in salvo inte i teritori veneti.